Stigmella tityrella

Stigmella tityrella er en sommerfugl som tilhører familien dvergmøll (Nepticulidae). Den har larver som minerer i bladene på bøk. Den forekommer langs kysten av Sørlandet i Norge.

 Utseende 
En liten (vingespenn 5-6 millimeter), grønnliggrå møll, kroppen og vingene med litt bronseaktig glans. Hodet og kragen (fremre del av thorax) er kledt med lysgule hår, det innerste antenneleddet med snøhvite. Forvingen og kroppen er oliven-grå med svak bronseaktig eller grønnlig glans. I vingens ytre del er det et rett, snøhvitt tverrbånd. Bakvingen er grå.

 Levevis 
Larvene lever i bladene på bøk (Fagus sylvatica). Arten har to generasjoner hvert år, de voksne møllene flyr henholdsvis i mai-juni og i august.

 Utbredelse 
Arten er utbredt i Mellom- og Nord-Europa. I Norge er den funnet langs kysten til Aust-Agder, dessuten i ytre Hordaland.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Overfamilien Nepticuloidea
 Familien dvergmøll, Nepticulidae
 Underfamilien Nepticulinae
 Stammen Nepticulini
 Slekten Stigmella Schrank, 1802  – 45 arter i Norge
 Stigmella tityrella (Stainton, 1854)

 Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 167-168. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Stigmella tityrella på UK moths: 
 Eksterne lenker 


Kategori:Dvergmøll
Kategori:Sommerfugler formelt beskrevet i 1854
Kategori:Dyr formelt beskrevet av Henry Tibbats Stainton